દિલ્હીના મુખ્યમંત્રી અરવિંદ કેજરીવાલે પણ જણાવ્યું કે, ‘અમે સુપ્રીમ કોર્ટના નિર્ણયનું સમ્માન કરીએ છીએ. નિર્ણયમાં સ્પષ્ટ જણાવાયું છે કે જમીન, લો એન્ડ ઓર્ડર અને દિલ્હી પોલીસ પર જ કેન્દ્રનો અધિકાર છે. આ ત્રણ વિભાગ છોડીને દિલ્હી સરકાર પાસે તમામ પાવર્સ છે. આ આદેશનું મૂળ રૂપે તેમજ યોગ્ય રીતે પાલન થવું જોઈએ.’ સિસોદિયાએ જણાવ્યું કે ચીફ સેક્રેટરીએ લેખિતમાં કહ્યું છે કે તેઓ આદેશ નહીં માને. તેમણે એમ પણ જણાવ્યું છે કે બંધારણીય બેન્ચના આદેશને અધિકારીઓ નથી માની રહ્યા. આ લોકશાહીનું અપમાન છે. આ કન્ટેમ્પ્ટ ઓફ કોર્ટ છે.